
Kerék stabilizálása libikókán - "Ball-and-beam"

Gyermekek kedvenc játéka a libikóka, érdekes dinamikai viselkedése miatt. Érdekes játszótéri feladat, hogy a libikókára helyezett focilabdát próbáljuk megállítani a libikóka adott helyén, esetleg, hogy megfelelő ütemben balra-jobbra tudjuk mozgatni előírt pálya mentén.
Napjaink mérnöki gyakorlatában egyre gyakrabban találkozhatunk olyan dinamikai problémákkal, ahol a rendszer szabadsági fokainak száma nagyobb a beavatkozó erők számánál. Az ilyen, úgy nevezett alulaktuált rendszerek szabályozása kihívást jelent, azonban korántsem megoldhatatlan feladat.
Dolgozatomban az alulaktuált rendszerek egy egyszerű modelljének, a „ball-and-beam” rendszernek a kiszámított nyomaték szabályozásához szükséges lépéseket mutatom be, természetesen azzal a céllal, hogy a libikókán gördülő golyót előre pozícióban illetve előre meghatározott pályán tartsam.
Adott rendszerparaméterek esetén vizsgálom az egyébként instabil rendszer szabályozhatóságát, valamint a rendszer stabilizálásához szükséges szabályozó jellemzőket időben folytonos (analóg) esetben, állapotvisszacsatolást alkalmazva. A kapott 4 dimenziós stabilitástérképekre alapozva szimulációval ellenőrzöm az eredmények helyességét. Az analóg szabályozás után a stabilitási vizsgálatot elvégzem digitális rendszer esetén is, adott mintavételezési idők mellett.

